Tänä aamuna Porvoossa sattui välikohtaus, joka johti poliisioperaatioon. Seuran tietojen mukaan koululle on mennyt useita poliisipartioita.

Itä-Uudenmaan poliisilaitos kommentoi tässä vaiheessa tapahtumia niukkasanaisesti.

”Meneillään on poliisitehtävä. Henkilö on ollut häiriöksi.”

Seuran saamien tietojen mukaan ulkopuolinen aikuinen henkilö on käynyt käsiksi ainakin yhteen oppilaaseen ja koulun rehtoriin.

Poliisi ei kerro, onko häirikkö edelleen koululla ja onko hän aseistautunut.

Välikohtauksen jälkeen oppilaat suljettiin luokkahuoneisiin, joista sammutettiin valot. Oppilaita kehotettiin makaamaan pimeässä lattialla.

Pääskyntien yläkoulu sijaitsee Porvoonjoen länsipuolella 2,5 kilometriä kaupungin keskustasta.

Uutinen täydentyy.

Kello 11:26

Itä-Uudenmaan poliisi on tiedottanut Pääskytien tapahtumista. Poliisin mukaan kyseessä oli koulun henkilökuntaan kohdistunut pahoinpitely. Tapahtumista ei aiheutunut oppilaille vaaraa. Poliisi jatkaa tapahtumien selvittämistä.

Pääskytien rehtori Kimmo Sirén on vahvistanut Ilta-Sanomille, että mies löi häntä poskeen. Oppilaat lukittiin luokkiin turvallisuussyistä.

Häirikkö on poistunut koulun alueelta.